ועדת הכספים, כנסת 20, פרוטוקול מספר 80, 2015-09-21 10:45

משה גפני: אני מתכבד לפתוח את ישיבת ועדת הכספים בנושא אישור השקעת המדינה בחברת "דירה להשכיר" – החברה הממשלתית לדיור ולהשכרה בע"מ בהתאם לסעיף 10 לחוק החברות הממשלתיות, התשל"ה-1975.

משה גפני: אני מבקש להזכיר לחברים, הצבענו על הנושא הזה ביום חמישי כאשר אישרנו חצי מן הסכום, ולגבי החצי הנוסף של הסכום היה מדובר שהחברה תתייחס לדברים שעלו כאן ואם אכן הדברים ייאמרו או ייכתבו אז אנחנו נצביע גם על החצי השני, בעוד שעל החצי הראשון הוגשה בקשה לרביזיה שעליה נצביע גם.

משה גפני: אבל לפני שאנחנו מצביעים ביקשתי מאביגדור יצחקי, שעומד בראש המערכת הזאת – אני לא פותח דיון, מר יצחקי, אני מודה לך שאתה כאן ונעתרת לבקשתי להגיע, אבל אם אתה יכול בקצרה, מכיוון שעלו כאן כמה שאלות על נושא הדיור הציבורי, על דיור להשכרה, להעמיד את הדברים בפני החברים, להגיד למה אתם מבקשים את זה ומה המטרה של החברה הזאת.

משה גפני: בבקשה, אם אפשר ב-5 דקות.

אביגדור יצחקי: אפילו בפחות.

אביגדור יצחקי: חברת "דירה להשכיר" הוקמה בקדנציה הקודמת ותפקידה להרחיב את מעגל הדירות להשכרה במדינת ישראל, כאשר חלק מהדירות המושכרות יהיו במחיר מובטח – 25% למעשה יהיו במחיר מופחת ממחיר השוק.

אביגדור יצחקי: החברה מקיימת כבר מספר פרויקטים, בודדים אפילו כבר הסתיימו, שבהם היא מתכננת קרקע להשכרה בלבד, בהיקף של 300-400 יחידות דיור ברחבי הארץ: ירושלים, רעננה, הרצליה וישובים אחרים, כאשר בהם היזם רוכש את המיזם הזה ומשכיר את הדירות למשך 20 שנים ב-75% ממחיר השוק, 25% הפחתה ממחיר השוק רק לזכאים.

אביגדור יצחקי: הזכאים נקבעו על-פי קריטריונים שהתקבלו בהחלטת ממשלה.

אביגדור יצחקי: אנחנו עומדים לשנות את הקריטריונים האלה ולהשוות אותם לקריטריונים של "מחיר למשתכן", שזה אומר רק מי שהם חסרי דיור, ללא שום מבחנים נוספים.

אביגדור יצחקי: כל חסרי הדיור יזכו לקבל, בהגרלה כמובן, את הדירות בעלוּת מופחתת.

אביגדור יצחקי: זה הפרויקט הראשון.

אביגדור יצחקי: הפרויקט השני הוא מה שאנחנו קוראים לו "משכיר ומהר".

אביגדור יצחקי: כמעט באותה שיטה, רק על-ידי רכישת בניינים שלמים מקבלנים על מנת לתת אותם לדיור להשכרה, שוב, באותה שיטה, ל-20 שנים.

אביגדור יצחקי: פרויקט הדגל, אנחנו מקווים, של החברה הזאת הוא "שכירות רוכשת".

אביגדור יצחקי: זה אומר שדירות שייבנו – החברה הוציאה RFI (בקשת מידע) לדבר הזה – ייבנו בבנייה חדשנית מתועשת במהירות, כאשר כל מי שישתתף בפרויקט הזה מבחינת המשתכנים ישים 10% down payment לצורך הרצינות ולאחר מכן במשך 18 שנים ישלם שכר דירה נורמטיבי, ובסוף 18 השנים הדירה הזאת תהיה שלו.

אביגדור יצחקי: זה יאפשר לזוגות צעירים שאין להם מספיק הון עצמי לקחת דירה ולרכוש אותה במהלך של 18 שנים בתשלום דמי שכירות.

אביגדור יצחקי: במקום לשלם דמי שכירות ולאבד אותם הם יוכלו לשלם דמי שכירות ובסופו של דבר הדירה תהיה שלהם.

אביגדור יצחקי: כפי שאמרתי, לפרויקט הזה כבר הוצא RFI.

אביגדור יצחקי: נקבל הצעות מחברות בעולם וגם מבנקים על מנת לממש את התוכנית הזאת.

אביגדור יצחקי: אני מקווה שבתחילת השנה הקרובה או בסוף השנה הנוכחית כבר נצא למכרז.

אביגדור יצחקי: "חברה להשכיר" עוסקת גם במעונות לסטודנטים.

אביגדור יצחקי: היא עובדת בשיתוף פעולה עם הוות"ת על מנת להוציא את הכסף שהוקצה לוות"ת במוסדות שבהם עוד לא התממשה בניית מעונות לסטודנטים, ובמקביל יוזמת מעונות סטודנטים במקומות שונים עם מוסדות החינוך ועם הרשויות המקומיות, אפילו בשטחים חומים, על-פי תיקון מספר 101.

אביגדור יצחקי: בנוסף לכך, חברת "דירה להשכיר" מסייעת לנו כזרוע ביצוע בתכנון ערים ובהוספת יחידות דיור.

אביגדור יצחקי: כרגע היא עסוקה בשֹהם, בלוד ובערים נוספות על מנת לסייע לנו כגורמי ביצוע, על מנת להרחיב את העיר ולהביא להיצע גדול יותר של דירות.

אביגדור יצחקי: אני רוצה לומר את הדבר הבא.

אביגדור יצחקי: מדברים פה על דיור ציבורי.

אביגדור יצחקי: בדיור ציבורי עוסקת חברת "עמידר".

אביגדור יצחקי: כרגע אנחנו עוסקים בתוכנית שתפקידה להעביר את הנכסים של מדינת ישראל לחברת "עמידר" ובצורה כזאת למנף את חברת "עמידר" כדי שתוכל לגייס- - -

אורלי לוי אבקסיס: ולרוקן את משרד הבינוי.

אביגדור יצחקי: אני מבקש לא להפריע לי.

אביגדור יצחקי: תיכף אענה על כל השאלות.

משה גפני: אל תענה על שאלות.

משה גפני: אנחנו לא פותחים דיון עכשיו.

אורלי לוי אבקסיס: למה?

אורלי לוי אבקסיס: כדאי שהציבור יידע.

אורלי לוי אבקסיס: לקחת את הנכסים- - -

משה גפני: אורלי לוי, אאפשר לך באופן חריג להגיד משפט, אבל זה לא הדיון.

משה גפני: הם באו עם הנתונים.

משה גפני: צריך להצביע.

מיקי רוזנטל: הוא הרחיב את הגזרה ל"עמידר".

מיקי רוזנטל: זאת ההשכרה של מדינת ישראל.

מיקי רוזנטל: האוצר בוחר בנקודות שנוח לו.

מיקי רוזנטל: עושים מה שאפשר ולא מה שצריך.

מיקי רוזנטל: צריך להגיד גם את זה.

אורלי לוי אבקסיס: צריך להגיד שמישהו רוצה לרוקן את משרד הבינוי, שלא נשאר שם כלום.

אביגדור יצחקי: מותר לאנשים לחשוב אחרת מאנשים אחרים ולהחליט החלטות שהם חושבים כנכונות.

אביגדור יצחקי: לכן אנחנו מקווים שהמהלך הזה, שחברת "עמידר" תוכל למנף את הנכסים- - -

אורלי לוי אבקסיס: מה, היא בעלת הבית?

אורלי לוי אבקסיס: היא הופכת להיות בעלת הבית?

אורלי לוי אבקסיס: אנחנו חותכים פה- - -

משה גפני: אני לא מסכים.

משה גפני: זה לא מה שהוא אומר בכלל.

אורלי לוי אבקסיס: זה בדיוק מה שהוא אומר, למכור את הנכסים של כל הדיור הציבורי לחברת "עמידר", שתסחור אותם בבורסה.

אביגדור יצחקי: זה ממש לא מה שאני אומר.

משה גפני: הוא לא אמר את זה.

אורלי לוי אבקסיס: אין לכם רעיון להנפקה בבורסה?

אביגדור יצחקי: זה ממש לא מה שאני אומר.

אביגדור יצחקי: דיברתי על הנפקה בבורסה?

אורלי לוי אבקסיס: תבדוק מה התוכנית כי אני מכירה אותה.

אביגדור יצחקי: אז את ממש לא מכירה אותה.

משה גפני: אחרי הישיבה אתם יכולים לדבר ביניכם, אסדר לכם פגישה, היא תגיד לך ואתה תענה לה.

אביגדור יצחקי: לעצם העניין, באמצעות המינוף של הנכסים האלה נקצר כמעט לגמרי, כך אני מקווה, את התור של הזכאים לדיור ציבורי.

אביגדור יצחקי: זה לא קשור כהוא זה לעניין.

אביגדור יצחקי: אני מבקש מחברי הכנסת בקשה גדולה.

אביגדור יצחקי: הנושא של חברת "דירה להשכיר", הסכום הזה שאנחנו מקצים לה הוא לא סכום למשכורות בתוך החברה.

אביגדור יצחקי: החברה הזאת "רזה", קטנה, עם האנשים הכי טובים מבחינת המקצועיות שלהם, שלקחו על עצמם את התפקיד הזה.

אביגדור יצחקי: רוב הכסף מוּצא לגורמי חוץ על מנת לעשות את העבודה באמצעות מיקור חוץ ולא באמצעות האנשים שעובדים בתוך החברה.

אביגדור יצחקי: הסכום הזה באמת נחוץ לנו כדי לקדם את הרחבת הדירות להשכרה במדינת ישראל, את הורדת מחירי ההשכרה במדינת ישראל ולהגיע למצב שבו נגיע גם לאפשרות של דירות לסטודנטים.

אורלי לוי אבקסיס: אתם קובעים את זה מהיום ל-25 שנים, עם העלאה של אחוז בכל שנה.

אורלי לוי אבקסיס: אתם קובעים את המחיר מראש.

מיקי רוזנטל: אתה יודע כמה דירות בנו עד עכשיו?

מיקי רוזנטל: יש פחות מ-2,000 דירות.

אביגדור יצחקי: הזלזול הזה ב-2,000 דירות נראה לי קצת מוגזם.

משה גפני: אורלי לוי, אפשר להצביע נגד, אם זה לא בסדר אפשר להצביע נגד.

אביגדור יצחקי: וגם מעונות לסטודנטים.

אביגדור יצחקי: גם נושא השכירות הרוכשת, שתביא לכך שזוגות צעירים שאין להם את ההון העצמי יוכלו בסופו של דבר לרכוש דירה במדינת ישראל.

אביגדור יצחקי: תודה.

משה גפני: תודה רבה.

משה גפני: הוגשה בקשה לרביזיה.

משה גפני: אני מבקש שהוועדה תקבל החלטה האם היא מקבלת את הרביזיה, כן או לא.

אורלי לוי אבקסיס: לא, אני צריכה להציג את הרביזיה, אדוני היושב-ראש.

משה גפני: את לא צריכה להציג את הרביזיה.

אורלי לוי אבקסיס: אני רוצה שהחברים שלא היו בדיון הקודם יבינו על מה מצביעים.

משה גפני: את לא צריכה להציג את הרביזיה.

משה גפני: אני נותן לך באופן חריג לומר משפט, אבל רק משפט כי השר מחכה.

אורלי לוי אבקסיס: אני נורא מצטערת, אנחנו עובדים פה עם שעון עצר?

משה גפני: כן, עם שעון עצר מכיוון שקבענו רבע שעה לדיון.

משה גפני: אני נותן לך דקה.

אורלי לוי אבקסיס: זה לא בסדר.

אורלי לוי אבקסיס: למה?

אורלי לוי אבקסיס: בגלל שהבטיחו לך להכניס את החרדים בפנים?

אורלי לוי אבקסיס: אבל מה קורה עם הדיירים של הדיור הציבורי?

משה גפני: איזה חרדים?

משה גפני: החרדים לא בפנים.

אורלי לוי אבקסיס: הם יהיו, כפי שהובטח.

משה גפני: הם יהיו או לא יהיו, אבל לא בגלל זה אני מצביע.

משה גפני: זה לא בסדר.

משה גפני: את יודעת מה, אני לא מסכים לתת לך רשות דיבור עכשיו.

משה גפני: מי בעד הרביזיה?

משה גפני: ירים את ידו.

אורלי לוי אבקסיס: חבר הכנסת אמסלם, מורידים מפה את הדיור הציבורי.

משה גפני: מי בעד הרביזיה?

משה גפני: ירים את ידו.

משה גפני: מי נגד?

משה גפני: ירים את ידו.

משה גפני: בעד – מיעוט

משה גפני: ההצעה לרביזיה על אישור השקעת המדינה בחברת "דירה להשכיר" – החברה הממשלתית לדיור ולהשכרה בע"מ בהתאם לסעיף 10 לחוק החברות הממשלתיות, התשל"ה-1975, לא נתקבלה.

יואב קיש: הייתי אמור להצביע במקום אורן חזן.

אורלי לוי אבקסיס: יש פה מחטף.

אורלי לוי אבקסיס: לא אתן לזה להמשיך כך.

אורלי לוי אבקסיס: זה לא בסדר, אדוני היושב-ראש, זה פשוט לא בסדר.

אורלי לוי אבקסיס: אני מבקשת להציג את הרביזיה.

אורלי לוי אבקסיס: אדוני היושב-ראש, אנחנו דורשים.

אורלי לוי אבקסיס: הייעוץ המשפטי לוועדה, האם לפי התקנון יש לנו זכות להציג את הרביזיה?

משה גפני: אני מבקש לסיים את ההצבעה.

אורלי לוי אבקסיס: אנחנו דורשים להציג את הרביזיה, שתהיה הצבעה שמית.

מיקי רוזנטל: יש פה הרבה מאוד אנשים שאינם חברי ועדה.

אורלי לוי אבקסיס: אני גם רוצה שיידעו על מה הם מצביעים.

אורלי לוי אבקסיס: זו התוכנית של יאיר לפיד שמוציאה החוצה את כל הדיירים של הדיור הציבורי.

אורלי לוי אבקסיס: אני מבקשת שיידעו מה קורה פה.

אורלי לוי אבקסיס: יש פה אחיזת עיניים.

אורלי לוי אבקסיס: לא אתן לכם לעבור על זה בצורה כזו.

אורלי לוי אבקסיס: אתם מוכרים פה נכסים, אתם מוכרים את האדמות של המדינה, אתם מוותרים על הכנסות ואתם בצביעות אחת גדולה- -

נורית קורן: זה לא נכון.

אורלי לוי אבקסיס: - -כפי שאמר יאיר לפיד במערכת הבחירות, באים להגיש את ההצעה שלו, ואומרים שזה כחלון.

אורלי לוי אבקסיס: האם רק בגלל שהשם שוּנה אנחנו צריכים לשנות את דעתנו?

נורית קורן: אבל זה לא נכון.

אורלי לוי אבקסיס: את לא מכירה.

אורלי לוי אבקסיס: את לא היית פה.

אורלי לוי אבקסיס: ניהלנו דיונים בוועדת הפנים והגנת הסביבה.

משה גפני: אורלי לוי, אנחנו באמצע ההצבעה.

משה גפני: לא אהבתי את זה שאמרת שזה בגלל שהכניסו את החרדים.

משה גפני: את יודעת שלא הכניסו את החרדים.

משה גפני: זה לא רלוונטי כרגע.

אורלי לוי אבקסיס: ממתינים עד שישנו את הקריטריונים.

אורלי לוי אבקסיס: אם ישנו את הקריטריונים ל"מחיר למשתכן" החרדים יהיו בפנים.

משה גפני: אני עובר להצבעה.

משה גפני: אני מצביע נגד.

<ליאת קרפטי: חבר הכנסת מכלוף מיקי זוהר.

מכלוף מיקי זוהר: נגד.

משה גפני: חבר הכנסת אורן חזן.

יואב קיש: אני מצביע במקומו.

יואב קיש: נגד.

אורלי לוי אבקסיס: אל תזרו חול בעיניים.

אורלי לוי אבקסיס: לא אתן לזה להמשיך.

אורלי לוי אבקסיס: יש פה הצבעות כפולות?

יואב קיש: ביקשת הצבעה שמית אז יש הצבעה שמית.

יואב קיש: מה את רוצה?

אורלי לוי אבקסיס: אני רוצה שתדעו על מה אתם מצביעים.

אורלי לוי אבקסיס: נותנים את קרקעות המדינה לאוכלוסייה החזקה ביותר במדינת ישראל.

<ליאת קרפטי: חברת הכנסת נאוה בוקר.

נאוה בוקר: נגד.

<ליאת קרפטי: חברת הכנסת נורית קורן.

נורית קורן: נגד.

אורלי לוי אבקסיס: שיידעו על מה מצביעים.

אורלי לוי אבקסיס: אני לא מבינה בשל מה בכלל נלחמו.

אורלי לוי אבקסיס: אדוני היושב-ראש, בהסכם הקואליציוני יש 7% לדיור הציבורי מכל פרויקט שייבנה.

משה גפני: אנחנו באמצע ההצבעה.

משה גפני: בסדר, את רוצה לצעוק באמצע ההצבעה – תצעקי.

משה גפני: זה בגלל שהכניסו את החרדים.

משה גפני: ..

<ליאת קרפטי: חברת הכנסת רחל עזריה.

רחל עזריה: נגד.

<ליאת קרפטי: חבר הכנסת אלי כהן.

אלי כהן: נגד.

<ליאת קרפטי: חבר הכנסת רועי פולקמן.

רועי פולקמן: נגד.

<ליאת קרפטי: חבר הכנסת בצלאל סמוטריץ'.

בצלאל סמוטריץ': נגד.

<ליאת קרפטי: חבר הכנסת יצחק וקנין.

יצחק וקנין: נגד.

אורלי לוי אבקסיס: דברים צריכים להיאמר ולהיות שקופים ולבקש סליחה מאלה ששכחנו.

<ליאת קרפטי: חבר הכנסת אראל מרגלית.

איתן ברושי: אני מצביע במקומו.

איתן ברושי: אני נמנע.

<ליאת קרפטי: חבר הכנסת מנואל טרכטנברג.

מנואל טרכטנברג: אני נמנע.

<ליאת קרפטי: חבר הכנסת מיקי רוזנטל.

מיקי רוזנטל: אני בעד.

<ליאת קרפטי: חבר הכנסת אחמד טיבי אינו נוכח.

<ליאת קרפטי: חבר הכנסת באסל גטאס אינו נוכח.

<ליאת קרפטי: חבר הכנסת מיקי לוי אינו נוכח.

<ליאת קרפטי: חברת הכנסת אורלי לוי אבקסיס.

אורלי לוי אבקסיס: אני בעד ואני רוצה לנמק למה.

אורלי לוי אבקסיס: אחזור, כי אני חושבת שגם הציבור צריך לדעת וגם חברי הכנסת וכולם פה נמנעים כי הם לא יודעים על הדיון.

אורלי לוי אבקסיס: אנחנו קובעים גורלות של ילדים שנמצאים- - - לא בסדר שלא נתת לי לנמק את הרביזיה.

אורלי לוי אבקסיס: מה שקורה פה הוא שיעבוד הקרקעות, הנכסים וההכנסות של המדינה.

מכלוף מיקי זוהר: היה לך דיון שלם.

מכלוף מיקי זוהר: צעקת על זה במשך דיון שלם.

מכלוף מיקי זוהר: חלאס.

מכלוף מיקי זוהר: אז עכשיו יש כאן טלוויזיה?

מכלוף מיקי זוהר: די.

אורלי לוי אבקסיס: זה לא בסדר.

אורלי לוי אבקסיס: שיידעו חברי הכנסת בליכוד, אם עוד נשארו כאלה, שהם נותנים כאן יד מעתה ואילך למחוק ציבור גדול.

<ליאת קרפטי: חברת הכנסת זהבה גלאון אינה נוכחת.

<קריאה: אורלי לוי, לצערי את טועה ואת מטעה את כולם.

רחל עזריה: מה שאת אומרת פשוט לא נכון, זה לא מה שקורה בתוכנית הזאת.

אורלי לוי אבקסיס: האם זה התחדשות עירונית?

רחל עזריה: הייתי סגנית ראש עיריית ירושלים.

רחל עזריה: זה הדבר שהכי צריך בערים היום.

רחל עזריה: מה שאת אומרת לא נכון.

אורלי לוי אבקסיס: לך עשו שינוי.

אורלי לוי אבקסיס: מעניין מה נתנו לך.

רחל עזריה: לא עשו לי שום דבר.

רחל עזריה: זה מה שצריך היום לדיור במדינת ישראל.

רחל עזריה: זו האחריות שלנו.

נורית קורן: אולי היה אפשר בדרך אחרת ולא ברשות כזאת.

נורית קורן: בעד – 2

נורית קורן: נמנעים – 2

משה גפני: תוצאות ההצבעה על הרביזיה: 9 נגד, 2 בעד ו-2 נמנעים.

משה גפני: הרביזיה לא התקבלה.